Možné problémy s predkožkou: Formovanie malých, bielych pupienkov a mierne bolestivé symptómy
Dobrý deň. Chcel by som sa opýtať na niečo. Všimol som si to len dneska(5.2.2025). Má na predkožke vznútra táke malé biele pupenceky. Sú malé a sú blízko seba ako keby dačo formovali. A keď si pritlačím předkožku o seba tak ma tak dakedy zabolí tak ako keby som tam mal pupenec. Neviete čo to môze by
Dobrý deň,
ďakujeme za Vašu otázku.
Kožné zmeny na penise (najmä dlhodobé) zväčša nepredstavujú vážny zdravotný problém. Môže sa jednať o fordyce spots, pearly penile papules a pod. Fordyce spots sú svetlé, biele, žlté alebo bledočervené kožné nebolestivé malé pupienky, objavujú vo forme malých svetlých škvŕn so žltkastým odtieňom ale aj v zhlukoch 50 alebo viac škvŕn či malých uzlíkov. Ide o zväčšené, mierne vyvýšené mazové žliazky, ktoré sa objavujú v oblastiach pokožky bez ochlpenia. Pearly penile papules sú malé, biele alebo telové výrastky, ktoré sa nachádzajú na vnútornej strane predkožky. Ide o normálne anomálie kože, ktoré sa vyskytujú u niektorých mužov a nevyžadujú liečbu. Obidva typy zväčša predstavujú iba estetický problém a vo väčšine prípadov sa na odstránenie používajú nefarmakologické spôsoby (napr. laser), fordyce spots môžu časom vymiznúť aj samé. Príčinou výrastkov môžu byť aj zápal, niektoré infekčné, alebo pohlavne prenosné ochorenia. V prípade, že máte vedomosť o možnosti nákaze pohlavne prenosnou chorobou, alebo Vám výrastky spôsobujú estetický, či iný zdravotný problém (pretrvávajúca bolesť), je potrebné lekárske vyšetrenie, kde lekár určí o aké ochorenie sa v skutočnosti jedná a rozhodne o vhodnom spôsobe odstránenia, alebo liečby.
Prajem pekný zvyšok dňa.
S pozdravom
PharmDr. Veronika Kiabová